ইংল্যান্ড পুরুষ জাতীয় ফিল্ড হকি দল
ইংল্যান্ড পুরুষ জাতীয় ফিল্ড হকি দল আন্তর্জাতিক ফিল্ড হকিতে ইংল্যান্ডের প্রতিনিধিত্ব করে থাকে। এই দল কেবলমাত্র অলিম্পিক গেমসে অংশগ্রহণ করেনা (যেহেতু অলিম্পিকে গ্রেট ব্রিটেন অংশ নেয়)। ১৯০৮ সালে ইংল্যান্ড অলিম্পিকে অংশগ্রহণ করেছিল ও স্বর্ণপদক জিতেছিল। তারপর থেকে গ্রেট ব্রিটেন দলের একটি অংশ হিসেবে ইংল্যান্ড দলের খেলোয়াড়রা অলিম্পিকে অংশ নেয়। পুরুষ হকি বিশ্বকাপ-এ ইংল্যান্ডের সেরা ফিনিশিং ছিল রানার্স-আপ (১৯৮৬), যেখানে তারা ফাইনালে অস্ট্রেলিয়ার কাছে হেরে যায়। তারা কুয়ালালামপুরে কমনওয়েলথ গেমসের ১৯৯৮ হকি টুর্নামেন্টের উদ্বোধনী আসরে ব্রোঞ্জপদক জিতেছিল।